ଏହି ସମୟରେ ସଦାଶିବ ପ୍ରତ୍ୟାଖ୍ୟାତ ହୋଇ ଅପମାନ ବୋଧ କଲେ ଓ ବିଦାର ବାଦଶାହଙ୍କର ( (king) of ) ସାହାଯ୍ୟ ଲୋଡ଼ିଲେ । କାହ୍ନୋପାତ୍ରାଙ୍କ ସୌନ୍ଦର୍ଯ୍ୟ ଗାଥା ଶୁଣି ବାଦଶାହ ତାଙ୍କୁ ରକ୍ଷିତା କରିବାକୁ ଆଦେଶ ଦେଲେ । ସେ ଏହାକୁ ପ୍ରତ୍ୟାଖ୍ୟାନ କରିବାରୁ ବାଦଶାହ ତାଙ୍କ ସୈନିକମାନଙ୍କୁ ତାଙ୍କୁ ବଳପୂର୍ବକ ଧରିଆଣିବାକୁ ପଠେଇଲେ । କାହ୍ନୋପାତ୍ରା ମନ୍ଦିର ମଧ୍ୟରେ ଆତ୍ମଗୋପନ କଲେ । ସୈନିକମାନେ ମନ୍ଦିରକୁ ଘେରାଉ କରି ସେ ଆତ୍ମ ସମର୍ପଣ ନ କଲେ ମନ୍ଦିରକୁ ଭାଙ୍ଗି ଦେବାକୁ ଧମକ ଦେଇ ଭୟଭୀତ କରେଇଲେ । ଯିବା ପୂର୍ବରୁ କାହ୍ନୋପାତ୍ରା ବିଠୋବାଙ୍କୁ ଏକ ଶେଷ ଦର୍ଶନ କରିବାକୁ କାହ୍ନୋପାତ୍ରା ଅନୁରୋଧ କଲେ । 

କାହ୍ନୋପାତ୍ରା ବିଠୋବାଙ୍କ ପାଦପଦ୍ମ ପାଖରେ ମୃତ ହୋଇଥିଲେ କିନ୍ତୁ କିପରି ଏହା ହୋଇଥିଲା, ତାହା ଅସ୍ପଷ୍ଟ ଓ ଅଜ୍ଞାତ ଅଛି । ଜନପ୍ରିୟ କାହାଣୀ ଅନୁସାରେ ସେ ବିଠୋବାଙ୍କ ଶରୀରରେ ଲୀନ ହୋଇଯାଇଥିଲେ । ଅନ୍ୟ କାହାଣୀ ଅନୁସାରେ ସେ ଆତ୍ମହତ୍ୟା କରିଥିଲେ ବା ତାଙ୍କୁ ବିଦ୍ରୋହ ଯୋଗୁ ମାରିଦିଆଗଲା । 

ଅଧିକାଂଶ ତ‌ଥ୍ୟ ଅନୁସାରେ ସେ ବିଠୋବାଙ୍କ ପାଦ ପାଖରେ ପଡ଼ିଥିଲେ ଓ ପରେ ତାଙ୍କ ଶେଷ ଇଚ୍ଛା ଅନୁସାରେ ମନ୍ଦିରର ଦକ୍ଷିଣ ପାର୍ଶରେ ତାଙ୍କର ଏକ ସମାଧି ତିଆରି କରାଯାଇଥିଲା । କେତେକ ତ‌ଥ୍ୟ ଅନୁସାରେ ପାଖରେ ଥିବା ଭୀମ ନ‌ଦୀରେ ବନ୍ୟା ଆସି ମନ୍ଦିରକୁ ଜଳମଗ୍ନ କରିଥିଲା ଓ କାହ୍ନୋପାତ୍ରାଙ୍କୁ ନେବା ପାଇଁ ଆସିଥିବା ସମସ୍ତ ସୈନିକମାନଙ୍କୁ ଭସେଇନେଇଥିଲା । ତା'ପର ଦିନ ତାଙ୍କ ମର ଶରୀରକୁ ଗୋଟିଏ ପ୍ରସ୍ତର ପାଖରେ ପଡ଼ିଥିବା ଦେଖାଗଲା । ସମସ୍ତ ସଂସ୍କରଣ ଅନୁସାରେ ଗୋଟିଏ ତାଙ୍କର ସମାଧି ସ୍ଥାନରେ ଗୋଟିଏ ତରତି ଗଛ ଆପେ ଉଠିଥିଲା ଯାହାକୁ ତୀର୍ଥ ଯାତ୍ରୀମାନେ କାହ୍ନୋପାତ୍ରା ସ୍ମରଣରେ ପୁଜା କରନ୍ତି । ମହିପତିଙ୍କ ଲେଖା ଭକ୍ତିବିଜୟରେ ମୃତ୍ୟୁ ଓ ସମାଧି ପରେ ମଧ୍ୟ କାହାଣୀ ଆହୁରି ଆଗକୁ ଯାଇଛି । ମନ୍ଦିରର ପୁଜାରୀଙ୍କୁ ବେଇମାନୀ ଅପରାଧାର ଆରେଷ୍ଟ କରାଯାଇଥିଲା । ତାଙ୍କୁ ବାଦଶାହଙ୍କ କଚେରୀକୁ ନିଆଯାଇଥିଲା ଯେଉଁଠାରେ ସେ ରାଜାଙ୍କୁ ଗୋଟିଏ ନଡ଼ିଆ ଦେଲେ ଯାହା ଗୋଟିଏ ବାଳ ମାତ୍ର ଥିଲା । ସେହି ବାଳ ବିଠୋବାଙ୍କର ବୋଲି ପୁଜାରୀ କ‌ହିଲେ । ଏହା ପରେ ବାଦଶାହ ନିଜେ ପନ୍ଧରପୁର ଗଲେ ଓ ସେଠାରେ ବିଠୋବା ତାଙ୍କୁ ଦର୍ଶନ ଦେଇଥିଲେ । କାହ୍ନୋପାତ୍ରା ଏକ ମାତ୍ର ମାନବ ଯାହାର ସମାଧି ବିଠୋବା ମନ୍ଦିର ପ୍ରାଙ୍ଗଣରେ ଅଛି । କାହ୍ନୋପାତ୍ରାଙ୍କ ବ୍ୟତୀତ ଆଉ ଜଣେ ସନ୍ଥ କବି ନାମଦେବ () ମଧ୍ୟ ମନ୍ଦିର ପ୍ରବେଶ ଦ୍ୱାର ପାଖରେ ଥିବା ପାହାଚ ଉପରେ ମୃତ୍ୟୁ ବରଣ କରିଥିଲେ । 

ମୃତ୍ୟୁ
ଜୀବନ
ଭକ୍ତି ମାର୍ଗରେ
ପ୍ରାକ୍ ଜୀବନ